നദീ ദിനത്തില് തൂതപ്പുഴയോരത്ത് മുള തൈകള് നട്ട് തണല് കൂട്ടായ്മ ചെര്പ്പുളശ്ശേരി: തൂത തണല് പരിസ്ഥിതി കൂട്ടായ്മയുടെയും ചെര്പ്പുളശ്ശേരി ഐഡിയല് കോളേജ് എന്.എസ്.എസ് യൂണിറ്റിന്റെയും നേതൃത്വത്തില് ലോക നദീ ദിനത്തിന്റെ ഭാഗമായി തൂത പുഴയോരത്ത് മുളതൈകള് നാട്ടു. കാറല്മണ്ണ പാപ്പറമ്ബ് ഭാഗത്താണ് പുഴയോരത്തെ പുല് കാടുകള് വെട്ടി മുളതൈകള് നട്ടത്. കഴിഞ്ഞ ജൂണ് മാസത്തില് തണല് പരിസ്ഥിതി കൂട്ടായ്മയുടെ നേതൃത്വത്തില് തൂത പുഴയുടെ സംരക്ഷണത്തിനായി മുളങ്കാടുകള് വെച്ച് പിടിപ്പിക്കാന് പദ്ധതി ആരംഭിച്ചിരുന്നു. പദ്ധതിയുടെ രണ്ടാം ഘട്ടമായാണ് ലോക നദി ദിനത്തോടനുബന്ധിച്ച് മുളതൈകള് നാട്ടുപിടിപ്പിച്ചത്. ഘട്ടം ഘട്ടമായി മുന്നൂറിലധികം തൈകള് നട്ടുപിടിപ്പിച്ച് മുളങ്കാടൊരുക്കാനാണ് പദ്ധതിയിലൂടെ ലക്ഷ്യമിടുന്നതെന്നും നഗരസഭയുടെയും വനം വന്യജീവിവകുപ്പിന്റെയും പിന്തുണയോടെയാണ് പ്രവര്ത്തനങ്ങള് നടത്തുന്നതെന്നും തൂത തണല് പരിസ്ഥിതി കൂട്ടായ്മ കണ്വീനര് എന് അച്യുതാനന്ദന് പറഞ്ഞു. ഐഡിയല് കോളേജ് എന്.എസ്.എസ് യൂണിറ്റ് പ്രോഗ്രാം ഓഫീസര് മുഹമ്മദ് റഫീഖ്, എന്.എസ്.എസ് യൂണിറ്റ് വിദ്യാര്ത്ഥികള് എന്നിവര് നേതൃത്വം നല്കി.